**Guillerme de Poitiers** (en occitano: *Guilhem de Peiteus*), coñecido tamén coma **Guillerme IX de Aquitania**, **Guillerme IX o Trobador** (en occitano: Guilhèm IX lo Trobador) ou aínda coma **Guillerme o Trobador** (en francés: Guillaume le Troubadour), nado o 22 de outubro de 1071 e finado o 10 de febreiro de 1126, foi un nobre occitano, noveno duque de Aquitania, sétimo conde de Poitiers e primeiro dos trobadores en lingua occitana do que se ten noticia.

Traxectoria
-----------

Naceu en 1071, fillo de Guillerme VIII de Aquitania e da súa terceira esposa, Audéarde de Borgoña, filla do duque Roberto I de Borgoña. Cando faleceu o seu pai en 1086, herdou uns dominios máis extensos que os do propio rei de Francia, de quen era nominalmente vasalo. Nos anos 1101 e 1102, participou tardiamente na Primeira Cruzada trala caída de Xerusalén. Sostivo varias guerras contra os condes de Tolosa. Foi excomungado en dúas ocasións, unha delas por abandonar á súa esposa lexítima e arrebatarlle á forza a muller ao seu vasalo o vizconde de Châtellerault. Entre 1120 e 1123 combateu xunto a Afonso I o Batallador, o seu concuñado, para tentar arrebatar ós musulmáns o reino de Valencia. O vínculo de Guillerme o Trobador e Afonso o Batallador é dobre. Dunha parte, Inés de Aquitania (irmá de Guillerme o Trobador) casou con Pedro I de Aragón, o cal faleceu sen descendencia masculina, herdando os seus reinos o seu irmán Afonso o Batallador. Doutra, porque á morte do Batallador, que faleceu sen descendencia, herdou os seus reinos o seu irmán Ramiro II o Monxe, o cal casou con Inés de Poitou, filla de Guillerme o Trobador. Por iso é polo que o Trobador resultou cuñado de Pedro I de Aragón e concuñado dos seus irmáns, Afonso o Batallador e Ramiro o Monxe.

### Descendencia

Do seu matrimonio con Filipa de Tolosa tivo os seguintes fillos:

* Inés de Poitou († 1159), esposa de Aimar de Thouars e de Ramiro II de Aragón;
* Guillerme X de Aquitania (1099 - 1137), derradeiro duque de Aquitania;
* Raimundo de Poitiers (ca. 1115- 1149), polo seu matrimonio con Constanza, Príncipe consorte de Antioquía.

### Obra literaria

Guillerme de Aquitania é o primeiro poeta de nome coñecido nas literaturas románicas. Consérvanse 11 poemas seus, nos que a temática amorosa é tratada ás veces con gran crueza: autodenominábase «trichador de dòmnas», alardeaba das súas proezas sexuais e moitos dos seus poemas están adicados á súa amante, **Maubergeonne**, á que chama *a Perigosa*. Noutra composición, pide ós seus cabaleiros que o axuden a escoller cabalo:

> 
> 
> Cabaleiros, aconselládeme nesta dúbida:  
> -nunca escoller me foi tan difícil-:  
> Non sei se quedar coa (dama) Agnes ou coa (dama) Arsen)
> Cavalier, datz mi cosselh d'un pessamen:  
> -Anc mays no fuy issaratz de cauzimen- :  
> Res non sai ab qual me tengua, de n'Agnes o de n'Arsen.
> 
> 

Noutros poemas, amosa unha sensibilidade moi diferente:

> 
> 
> Coa dozura da primavera  
> ferven os bosques e os paxaros cantan  
> cada un no seu latín  
> segundo o ritmo do novo canto:  
> así convén que cada un se alegre  
> no que máis desexa.
> Ab la doussor del temps novel  
> folhon li bosc e li auzel  
> chanton chascus en lor lati  
> segon lo vers del novel chan:  
> adonc esta ben qu'om s'aizi  
> d'aisso dont om a plus talan.)
> 
> 

Acolleu na súa corte ó bardo galés Blédri ap Davidor, quen introduciu nas literaturas románicas a lenda celta de Tristán e Isolda.

Notas
-----

1. ↑   POS DE CHANTAR M'ES PRES TALENZ- Guilhem de Peitieu (1071 - 1126)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guillerme IX de Aquitania Modificar a ligazón no Wikidata*** |

### Bibliografía

* *Biographies des troubadours* ed. J. Boutière, A.-H. Schutz (París: Nizet, 1964) pp. 7–8, 585-587.
* Bond, Gerald A. ed. transl. intro. *The Poetry of William VII, Count of Poitier, IX Duke of Aquitaine*, (Garland Publishing Co.:Nova York) 1982
* Duisit, Brice. *Las Cansos del Coms de Peitieus* (CD), Alpha 505, 2003
* Harvey, Ruth E. *The wives of the 'first troubadour', Duke William IX of Aquitaine* (Journal of Medieval History), 1993
* Meade, Marion. *Eleanor of Aquitaine*, 1991
* Merwin, W.S. *Sir Gawain and the Green Knight*, 2002. pp xv-xvi. Nova York: Alfred A. Knopf. ISBN 0-375-41476-2.
* Owen, D.D.R. *Eleanor of Aquitaine: Queen and Legend*
* Parsons, John Carmi. *Eleanor of Aquitaine: Lord and Lady*, 2002
* Pasero, Nicolò, ed.: *Guglielmo IX d'Aquitania, Poesie*. 1973
* Verdon, J. *La chronique de Saint Maixent*, 1979.
* Waddell, Helen. *The Wandering Scholars: the Life and Art of the Lyric Poets of the Latin Middle Ages*, 1955

|  |  |
| --- | --- |
| Control de autoridades | 
* Wd: Q5351
* WorldCat
* VIAF: 25851162
* AllMusic: mn0001650539
* ARLIMA: 1298
* BAV: ADV10181651
* BNCHL: 000044524
* BNE: XX1108525
* BNF: 11886486f
* BRE: 2360129
* CANTIC: a1874333x
* CERL: cnp00397162
* CiNii: DA04207510
* DeutscheBio: 118643339
* Discogs: 1681142
* EBID: ID
* Europeana: ID
* FAST: 18246
* GEC: 0031603
* GND: 118643339
* ISNI: 0000000120227008
* LCCN: n50056988
* MusicBrainz: ID
* NDL: 01175798
* NKC: kup19970000034271
* NLG: 119611
* NTA: 07041677X
* OL: OL6390526A
* SNAC: w6060nz9
* SUDOC: 027273253
* WikiTree: Aquitaine-36

 |